CELEX: C2007/283/60
Language: mt
Date: 2007-11-24 00:00:00
Title: Kawża T-364/07: Rikors ippreżentat fis- 17 ta' Settembru 2007 — Thomson Sales Europe vs Il-Kummissjoni

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/32
            
         Rikors ippreżentat fis-17 ta' Settembru 2007 — Thomson Sales Europe vs Il-Kummissjoni
   (Kawża T-364/07)
   (2007/C 283/60)
   Lingwa tal-kawża: Il-Franċiż
   Partijiet
   
      Rikorrenti: Thomson Sales Europe (Boulogne-Billancourt, Franza) (rappreżentanti: F. Goguel u F. Foucault, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni ta' l-20 ta' Lulju 2007;
            
         
               —
            
            
               taqta' u tiddeċiedi illi r-rikorrenti għandha dritt li tibbenefika min-nuqqas ta' rkupru a posteriori tad-dazji kontra d-dumping skond l-Artikolu 220(2)(b) tal-Kodiċi Doganali tal-Komunità (1) u ta' l-Artikoli 871 u segwenti tar-Regolament Nru 2354/93 (2).
            
         Motivi u argumenti prinċipali
   Bir-rikors preżenti, ir-rikorrenti titlob l-annullament tad-deċiżjoni li allegatament tinsab f'ittra tal-Kummissjoni ta' l-20 ta' Lulju 2007 li tindika n-nuqqas ta' kompetenza tal-Kummissjoni sabiex tiddeċiedi fuq it-talba tar-rikorrenti indirizzata lill-awtoritajiet Franċiżi sabiex tkun tista' tibbenefika min-nuqqas ta' rkupru a posteriori ta' dazji fuq l-importazzjoni fuq riċevituri tat-televiżjonijiet bil-kulur iffabbrikati fit-Tajlandja. Din it-talba tar-rikorrenti intbagħtet lill-Kummissjoni mill-awtoritajiet Franċiżi bħala anness għat-talba bbażata fuq l-Artikolu 239 tal-Kodiċi Doganali tal-Komunità dwar ir-remissjoni ta' dazji fuq l-importazzjoni (3).
   Ir-rikorrenti tallega illi l-Kummissjoni kellha l-obbligu li tiddeċiedi wkoll fuq it-talba bbażata fuq l-Artikolu 220(2)(b) tal-Kodiċi Doganali tal-Komunità u, b'korrispondenza separata, talbitha tieħu deċiżjoni. Fir-rikors preżenti, ir-rikorrenti tikkontesta deċiżjoni li allegatament tinsab fl-ittra tal-Kummissjoni li kienet indirizzata lilha b'risposta għal din il-korrispondenza.
   Ir-rikorrenti tallega li l-Kummissjoni kienet għamlet żbalji ta' dritt meta kkonstatat illi l-awtoritajiet Franċiżi ressqu quddiemha esklużivament dwar l-Artikolu 239 tal-Kodiċi Doganali tal-Komunità, fejn, skond ir-rikorrenti, l-inkartament li rċeviet il-Kummissjoni jissodisfa r-rekwiżiti ta' l-Artikoli 871 u segwenti tar-Regolament Nru 2454/93. Ir-rikorrenti tqis illi l-Kummissjoni għandha l-obbligu li teżamina jekk il-kundizzjonijiet ta' l-Artikolu 220(2)(b) tal-Kodiċi Doganali tal-Komunità kinux sodisfatti f'din il-kawża aktar u aktar peress li kienet iddeċidiet li tagħti deċiżjoni negattiva dwar it-talba ta' remissjoni bbażata fuq l-Artikolu 239 ta' dan il-Kodiċi.
   
      (1)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi il-Kodiċi Doganali tal-Komunità, ĠU L 302, p. 1.
   
      (2)  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju ĠU L 253, p. 1.
   
      (3)  Id-deċiżjoni tal-Kummissjoni tas-7 ta' Mejju 2007 li tiddeċiedi fuq din it-talba u li tindika lill-awtoritajiet Franċiżi illi ma kienx iġġustifikat li f'dan il-każ ir-rikorrenti tingħata r-remissjoni tad-dazji fuq l-importazzjoni li huma suġġett ta' rikors għal annullament quddiem il-Qorti tal-Prim'Istanza, kawża Thomson Sales Europe vs Il-Kummissjoni, T-225/07, (Avviż ippubblikat fil-ĠU C 211, 8.9.2007, p. 36).